**PREDLOG**

Na osnovu člana 24 stav 3 Zakona o lukama ("Službeni list CG", broj 51/08), Ministarstvo saobraćaja i pomorstva, donijelo je

**Pravilnik o sadržaju i načinu vođenja Registra ugovora o** **koncesijama u lukama**

**Član 1**

Ovim pravilnikom uređuje se bliži sadržaj i način vođenja Registra ugovora o koncesijama u lukama od nacionalnog i lokalnog značaja (u daljem tekstu: Registar).

**Član 2**

Registar, za luke od od nacionalnog značaja vodi organ uprave nadležan za luke (u daljem tekstu: Organ uprave), a za luke od lokalnog značaja vodi pravno lice koje upravlja morskim dobrom (u daljem tekstu: Pravno lice).

Registar iz stava 1 ovog člana vodi se po Uputstvu i na Obrascu koji su odštampani uz ovaj pravilnik i čine njegov sastavni dio.

**Član 3**

Registar se vodi u obliku tvrdo ukoričene knjige čiji su listovi numerisani.

Naslovna strana Registra sadrži tekst: "Registar ugovora o koncesijama".

Organ uprave, odnosno Pravno lice prije prvog upisa ovjerava Registar svojim potpisom i pečatom.

Ovjera Registra iz stava 2 ovog člana, vrši se na unutrašnjoj stranici korice Registra na kojoj je ispisan tekst: "Ovaj Registar sadrži ukupno 200 stranica".

**Član 4**

U Registar se upisuju sljedeći podaci:

- redni broj upisa,

- datum upisa,

- naziv koncedenta,

- naziv koncesionara,

- predmet koncesije,

- datum i broj zaključenja ugovora o koncesiji,

- vrijeme trajanja ugovora o koncesiji,

- napomena.

Na jednoj stranici Registra upisuje se jedan ugovor o koncesiji.

**Član 5**

Organ uprave, odnosno Pravno lice vrši upis podataka u Registar, odnosno njegove promjene u roku od 30 dana od dana zaključivanja Ugovora o koncesiji, odnosno promjene podataka iz Ugovora o koncesiji.

 **Član 6**

Rubrike Registra popunjavaju se čitko.

Podaci upisani u Registru ne smiju se brisati niti ispravljati.

Izuzetno od stava 2 ovog člana, manje greške se ispravljaju precrtavanjem vodoravnom crtom sa datumom ispravke i potpisom lica za vođenje Registra.

Ako se radi o većim greškama, cijeli upis se poništava precrtavanjem kosom crvenom linijom i upis se obavlja u narednom redu stranice Registra.

**Član 7**

Promjena podataka u Registu vrši se u narednom redu stranice Registra na kojoj su upisani podaci o koncesiji.

**Član 8**

Prestanak koncesije upisuje se u Registar u rubrici "napomena" uz navođenje datuma prestanka koncesije i razloga prestanka koncesije, nakon čega se ta stranica Registra precrtava sa dvije kose crvene linije. Sa dvije kose crvene linije se precrtava i stranica sa koje je izvršen prenos upisa.

**Član 9**

Ovaj pravilnik stupa na snagu osmog dana od dana objavljivanja u "Službenom listu Crne Gore".

Broj: 01-

Podgorica, \_\_\_ maja 2011. godine

 **MINISTAR**

 **dr Andrija Lompar, s.r.**

|  |
| --- |
|         **REGISTARUGOVORA O KONCESIJAMA**         |

|  |
| --- |
| Ovaj registar sadrži 200 stranica           |
| Datum i mjesto | Ovlašćeno lice\_\_\_\_\_\_\_\_\_\_\_\_\_\_\_\_\_\_Ime i prezime\_\_\_\_\_\_\_\_\_\_\_\_\_\_\_\_\_\_Potpis |

|  |
| --- |
| (Naziv ugovora o koncesiji) |

|  |  |  |  |  |  |  |  |
| --- | --- | --- | --- | --- | --- | --- | --- |
| redni broj upisa | Datum upisa | naziv koncedenta  | naziv koncesionara | predmet koncesije | datum i broj zaključenja ugovora o koncesiji | vrijeme trajanja ugovora o koncesiji | napomena |
| 1 | 2 | 3 | 4 | 5 | 6 | 7 | 8 |
|   |   |   |   |   |   |   |   |
|   |   |   |   |   |   |   |
|   |   |   |   |   |   |   |
|   |   |   |   |   |   |   |
|   |   |   |   |   |   |   |

|  |
| --- |
| UPUTSTVO ZA POPUNJAVANJE 1. U koloni 1 unosi se redni broj upisa za predmetnu koncesiju.2. U koloni 2 unosi se datum kada je izvršen upis u Registar.3. U koloni 3 unosi se naziv i adresa koncedenta4. U koloni 4 unosi se upis naziva koncesionara (naziv i adresa privrednog društva ili drugog pravnog lica, odnosno ime i adresa fizičkog lica), 5. U koloni 5 unosi se upis predmeta koncesije i lokacije predmeta koncesije6. U koloni 6 unosi se upis datuma zaključenja ugovora o koncesiji, aneksa ugovora o koncesiji7. U koloni 7 unosi se vremenski period na koji se daje koncesija8. U koloni 8 napomena unose se: promjena podataka koncesionara, produženje koncesije, oduzimanje koncesije, raskid ugovora i dr.). |

**OBRAZLOŽENJE**

Članom 24 Zakona o lukama (“Sl. list CG”, broj: 21/08), propisano je da sadržaj i način vođenja registra koncesije propisuje Ministarstvo nadležno za poslove pomorstva.

Zakonom o lukama propisano je da lukama od nacionalnog značaja upravlja Lučka uprava, dok lukama od lokalnog značaja upravlja Javno preduzeće za upravljanje morskim dobrom Crne Gore, pa shodno tome i aktivnosti vezano za dodjelu koncesije se vrše u zavisnosti od značaja luka.

Iako objavljivanje koncesione djelatnosti nije uslovljeno upisom u Registar koncesije Lučke uprave, odnosno Javnog preduzeća za upravljanje morskim dobrom Crne Gore, Predlogom pravilnika o sadržaju i načinu vođenja Registra ugovora o koncesijama u lukama će se obezbijediti da koncesionar bude upisan u Registar koncesija.

Upravo iz tog razloga smatramo da će Registar doprinijeti jasnom uvidu u sve aktivnosti vezane za dodjelu koncesije za određenu luku. U Registar će se unijeti svi bitni podaci koji se odnose na koncesije (naziv koncedenta, naziv koncesionara, predmet koncesije, datum i broj zaključenja ugovora o koncesiji, vrijeme trajanja ugovora o koncesiji, promjena podataka koncesionara, produženje koncesije, oduzimanje koncesije, raskid ugovora i dr.).